钦定古今图书集成/明伦汇编/闺媛典/第270卷 > 皇清三 > 赵德润妻梁氏
## 钦定古今图书集成/明伦汇编/闺媛典/第270卷 > 皇清三 > 赵德润妻梁氏

按《鸡泽县志》：梁氏，赵德润妻。年二十一，夫亡，誓死不二。事姑至孝，病痿卧床褥四十馀年，氏朝夕省视不怠。姑尝谓人曰：“人家有子，皆若吾妇，则含笑入地下矣。” 治家严肃，教子有方，夜纺绩，伴子读书，寒暑不辍。年八十馀，耳目聪明，童颜鹤发，见者奇之。有司旌表。